# http://www.minedu.gov.gr/images/banners/mainlogo.jpg ÎÏÎ¿ÏÎ­Î»ÎµÏÎ¼Î± ÎµÎ¹ÎºÏÎ½Î±Ï Î³Î¹Î± Î¼ÎµÏÎ±Î»ÏÎºÎµÎ¹Î±ÎºÏ Î­ÏÎ¿Ï-ÏÎ¬Î¾Î· Î¼Î±Î¸Î·ÏÎµÎ¯Î±Ï

**ΜΕΤΑΛΥΚΕΙΑΚΟ ΕΤΟΣ – ΤΑΞΗ ΜΑΘΗΤΕΙΑΣ**

# Ενημερωτικό Σημείωμα για Εργοδότες (2019-2020)

**Το παρόν ενημερωτικό σημείωμα απευθύνεται ως προς τα βήματα καταχώρησης των θέσεων μαθητείας (παράγραφος Β του σημειώματος) κυρίως σε εργοδότες του ιδιωτικού τομέα καθώς για τους εργοδότες του Δημοσίου έχει αποσταλεί η με αριθμό Πρωτ. 53781/Υ1/5-4-2019** [**Πρόσκληση για διάθεση θέσεων Μαθητείας στα ΕΠΑ.Λ. και Ι.Ε.Κ. του Υπουργείου Παιδείας, Έρευνας και Θρησκευμάτων και στις ΕΠΑ.Σ. και Ι.Ε.Κ. Ο.Α.Ε.Δ.**](https://www.minedu.gov.gr/publications/docs2018/%CE%A0%CF%81%CF%8C%CF%83%CE%BA%CE%BB%CE%B7%CF%83%CE%B7_%CF%83%CE%B5_%CF%86%CE%BF%CF%81%CE%B5%CE%AF%CF%82_%CE%95%CE%A0%CE%91%CE%9B_%CE%9F%CE%91%CE%95%CE%94_%CE%99%CE%95%CE%9A_signed_19-20.pdf)**, στην οποία περιλαμβάνονται περαιτέρω διαδικασίες.**

**Το Μεταλυκειακό έτος – τάξη μαθητείας των Επαγγελματικών Λυκείων (ΕΠΑ.Λ.)** απευθύνεται σε αποφοίτους Λυκείου και πτυχιούχους ΕΠΑ.Λ., έχει διάρκεια περίπου 9 μηνών και περιλαμβάνει:

**Α. «Πρόγραμμα εκπαίδευσης στο χώρο εργασίας»**, διάρκειας 156 ημερολογιακών ημερών (είκοσι οκτώ (28) ωρών εβδομαδιαίως, επιμερισμένο σε τέσσερις (4) ημέρες, επτά (7) ώρες την ημέρα), εξαιρουμένων των εβδομάδων που περιλαμβάνουν επίσημες αργίες και του χρονικού διαστήματος που ο εργοδότης παραμένει κλειστός. Σε περίπτωση που ο εργοδότης παραμείνει κλειστός για οποιοδήποτε χρονικό διάστημα ο μαθητευόμενος υποχρεούται να κάνει χρήση της κανονικής του άδειας (12 εργάσιμες ημέρες).

**Β. «Πρόγραμμα εργαστηριακών μαθημάτων της ειδικότητας»** συνολικής διάρκειας διακοσίων τριών (203) ωρών. Το πρόγραμμα αυτό διδάσκεται μία (1) ημέρα την εβδομάδα για επτά (7) διδακτικές ώρες από εκπαιδευτικό προσωπικό του Υπουργείου Παιδείας, Έρευνας και Θρησκευμάτων σε Εργαστηριακά Κέντρα (ΕΚ) ή/και σε Σχολικά Εργαστήρια των ΕΠΑ.Λ.

Στην υλοποίηση του εκπαιδευτικού προγράμματος Μαθητείας μπορούν να συμμετέχουν ως εργοδότες, φορείς του δημόσιου τομέα καθώς και ιδιωτικές επιχειρήσεις. Εξαιρούνται οι φορείς:

1. Προσωρινής απασχόλησης

2. Τα νυχτερινά κέντρα

3. Παροχής καθαριότητας και φύλαξης

4. Τα πρακτορεία τυχερών παιχνιδιών

5. Κάθε επιχείρηση στην οποία δεν είναι εφικτός ο έλεγχος της εκπαίδευσης από το ΥΠΠΕΘ.

**Α. Ποιες είναι οι προϋποθέσεις για να συμμετέχω στο** **«Πρόγραμμα Εκπαίδευσης στον χώρο εργασίας − Μαθητεία σε εργασιακό χώρο» του «Μεταλυκειακού Έτους – Τάξη Μαθητείας» ΕΠΑ.Λ. ως εργοδότης;**

Για να συμμετέχετε στο Πρόγραμμα ως εργοδότες θα πρέπει:

* να υπάρχει στο χώρο εργασίας ένα έμπειρο στέλεχος ίδιας ή συναφούς ειδικότητας με τον μαθητευόμενο που θα οριστεί ως «εκπαιδευτής στο χώρο εργασίας» και θα αναλάβει την αποτελεσματική υλοποίηση των εκπαιδευτικών δραστηριοτήτων στον χώρο εργασίας, την παρακολούθηση της προόδου του εκπαιδευόμενου και την ανατροφοδότηση του υπεύθυνου εκπαιδευτικού της εκπαιδευτικής μονάδας μέσω της οποίας ο μαθητευόμενος συμμετέχει στο πρόγραμμα.
* να διαθέτετε τις κατάλληλες εγκαταστάσεις για την εκπαίδευση στον χώρο σας στη συγκεκριμένη ειδικότητα, τα κατάλληλα μέσα και τον κατάλληλο εξοπλισμό.
* να φροντίζετε για την τήρηση των όρων υγείας και ασφάλειας στην εργασία που προβλέπονται από τις κείμενες διατάξεις για την προστασία των εργαζομένων και να παρέχετε τα απαραίτητα ατομικά μέσα προστασίας στους μαθητευόμενους.
* να φροντίζετε για την τήρηση του Προγράμματος Σπουδών της ειδικότητας των μαθητευόμενων.

**Β. Θέλω να συμμετέχω στο «Πρόγραμμα Εκπαίδευσης στον χώρο εργασίας − Μαθητεία σε εργασιακό χώρο» του «Μεταλυκειακού Έτους – Τάξη Μαθητείας» ΕΠΑ.Λ. Τι πρέπει να κάνω;**

**ΒΗΜΑ 1**

Μπαίνετε στην αρχική σελίδα του [portal του ΟΑΕΔ](http://www.oaed.gr/home) και επιλέγετε

α. «Είμαι εργοδότης/τρια»

β. «Ενδιαφέρομαι να υποβάλω αγγελία θέσεων μαθητείας»

γ. «Υποβάλλω Αγγελία Θέσεων Μαθητείας ως Ιδιωτική Επιχείρηση»

Η σύνδεση στις υπηρεσίες του [portal του ΟΑΕΔ](http://www.oaed.gr/home) γίνεται μέσω του συστήματος πιστοποίησης της Ανεξάρτητης Αρχής Δημοσίων Εσόδων (ΑΑΔΕ).

Στην περίπτωση που θέλετε να διαθέσετε θέση μαθητείας σε συγκεκριμένο μαθητευόμενο θα πρέπει να του χορηγήσετε βεβαίωση που θα αναφέρει το ονοματεπώνυμο του μαθητευόμενου και θα δηλώνεται ότι επιθυμείτε να του διαθέσετε θέση μαθητείας συγκεκριμένης ειδικότητας. Ο μαθητευόμενος θα πρέπει να προσκομίσει αυτή τη βεβαίωση στο ΕΠΑ.Λ. που φοιτά. Αυτή η «δεσμευμένη» θέση αναγγέλλεται στο [portal του ΟΑΕΔ](http://www.oaed.gr/home) πριν την υπογραφή της σύμβασης με τον μαθητευόμενο.

**ΒΗΜΑ 2**

Αφού ενημερωθείτε από το ΕΠΑ.Λ. για την έναρξη του «Προγράμματος Εκπαίδευσης στον χώρο εργασίας − Μαθητεία σε εργασιακό χώρο», δέχεστε στο χώρο εργασίας τον μαθητευόμενο με τον οποίο υπογράφετε «Σύμβαση Μαθητείας», η οποία θεωρείται από τους Διευθυντές των αντίστοιχων ΕΠΑ.Λ.

**ΒΗΜΑ 3**

Καταχωρείτε την έναρξη της Μαθητείας στο Πληροφοριακό Σύστημα «[ΕΡΓΑΝΗ](https://eservices.yeka.gr/%28S%283nasmhdlah3cxnpxbocvek0a%29%29/login.aspx?ReturnUrl=%2f)» του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης το έντυπο «Ε3.4 Αναγγελία Έναρξης/ Μεταβολών Σύμβασης Μαθητείας», σύμφωνα με τις ισχύουσες διατάξεις.

**Γ. Ποια είναι η οικονομική επιβάρυνση για την επιχείρηση μου;**

**Το ποσοστό αποζημίωσης των μαθητευομένων** ορίζεται στο εβδομήντα πέντε τοις εκατό (75%) επί του νόμιμου, νομοθετημένου, κατώτατου ορίου του ημερομισθίου του ανειδίκευτου εργάτη ήτοι **21,78 ανεξαρτήτως ηλικίας. Το ποσό της επιδότησης από το ΥΠΠΕΘ ορίζεται στα 16,54 ευρώ.** Το ποσό της επιδότησης προέρχεται από πόρους του Επιχειρησιακού Προγράμματος «Ανάπτυξη Ανθρώπινου Δυναμικού-Εκπαίδευση και Διά Βίου Μάθηση» του ΕΣΠΑ 2014-2020, συγχρηματοδοτείται από το Ευρωπαϊκό Κοινωνικό Ταμείο και το ελληνικό δημόσιο και καταβάλλεται από την Επιτελική Δομή ΕΣΠΑ, Τομέα Παιδείας / Ειδικός Λογαριασμός του ΥΠΠΕΘ στους μαθητευόμενους. **Το υπολειπόμενο ποσό της αποζημίωσης, συμπεριλαμβανομένων των νόμιμων ασφαλιστικών εισφορών, καταβάλλεται μηνιαίως από τον εργοδότη, στον οποίο πραγματοποιείται το Πρόγραμμα Εκπαίδευσης στον χώρο εργασίας και ανέρχεται σε κάθε περίπτωση στο ποσό των 9,30€ ανά ημέρα εργασίας (από 1/6/2019). Για τις ημέρες που ο μαθητευόμενος βρίσκεται σε κανονική άδεια (12 ημέρες), ο εργοδότης επιβαρύνεται με το σύνολο της ημερήσιας αποζημίωσης του μαθητευόμενου (21,78€).**

**Δ. Ποια είναι η ασφάλιση των μαθητευομένων του «Μεταλυκειακού έτους-Τάξης Μαθητείας»;**

Οι μαθητευόμενοι του προγράμματος υπάγονται στην ασφάλιση του ΕΦΚΑ και των Φορέων – Οργανισμών για λογαριασμό των οποίων ο ΕΦΚΑ συνεισπράττει εισφορές, ως μισθωτοί, για όλο το διάστημα μαθητείας στο «Πρόγραμμα εκπαίδευσης στο χώρο εργασίας» του Μεταλυκειακού Έτους – Τάξη Μαθητείας. Ο εργοδότης βαρύνεται με το σύνολο των ασφαλιστικών εισφορών για κύρια, επικουρική σύνταξη και υγειονομική περίθαλψη.

Οι μαθητευόμενοι κατά το διάστημα της «Εκπαίδευσης στον χώρο εργασίας − Μαθητείας στον εργασιακό χώρο», υπάγονται στην ασφάλιση τόσο του κλάδου παροχών ασθένειας σε είδος, όσο και του κλάδου παροχών ασθένειας σε χρήμα, ο δε χρόνος ασφάλισής τους είναι συντάξιμος, διότι καταβάλλονται εισφορές για τους αντίστοιχους κλάδους κύριας και επικουρικής σύνταξης.

Για τα **θέματα ασφάλισης στον Ε.Φ.Κ.Α.** των μαθητευόμενων στο Πρόγραμμα «Μεταλυκειακό Έτος – Τάξη Μαθητείας» έχει εκδοθεί η ειδική εγκύκλιος 20 (Αρ. Πρωτ. Δ.ΑΣΦ.251/497934/2019, [ΑΔΑ: ΨΞΑΨ465ΧΠΙ-ΧΟΣ](https://www.efka.gov.gr/sites/default/files/2019-04/%CE%95%CE%93%CE%9A%CE%A5%CE%9A%CE%9B%CE%99%CE%9F%CE%A3%2020.pdf)), που ορίζει τα ποσά της αποζημίωσης των μαθητευόμενων και η ειδική εγκύκλιος 19 (Αρ. Πρωτ. 428/514749/2018/18-4-2018, [ΑΔΑ: Ω01Γ465ΧΠΙ-ΒΓ2](https://www.efka.gov.gr/sites/default/files/2018-05/EGK_19_2018.pdf)), η οποία περιλαμβάνει τις ασφαλιστικές υποχρεώσεις των εργοδοτών, τον υπολογισμό των ασφαλιστικών εισφορών, τις προθεσμίες καταβολής, την απεικόνιση της ασφάλισης (Κωδικούς Δραστηριότητας, Ειδικότητας). Και οι δύο εγκύκλιοι έχουν αναρτηθεί στην ιστοσελίδα του ΥΠΠΕΘ (<https://www.minedu.gov.gr/texniki-ekpaideusi-2/mathiteia/odigos-efarmogis>).

**Ε. Ποιος είναι ο ανώτατος αριθμός των μαθητευομένων του «Μεταλυκειακού έτους-Τάξης Μαθητείας» ανά εργοδότη;**

Ο ανώτατος αριθμός μαθητευομένων ανά εργοδότη εξαρτάται από τον αριθμό των εργαζομένων, όπως αυτός παρουσιάζεται στην ετήσια κατάσταση προσωπικού προς την Επιθεώρηση Εργασίας.

Ειδικότερα, σύμφωνα με την υπ΄ αριθμ. 26385/β/20-2-2017 ΚΥΑ «Πλαίσιο Ποιότητας Μαθητείας», όπως ισχύει **ο αριθμός των μαθητευομένων που δύναται να δέχεται κάθε Επιχείρηση- Φορέας ορίζεται στον επόμενο Πίνακα 1:**

|  |  |
| --- | --- |
| **ΑΡΙΘΜΟΣ ΕΡΓΑΖΟΜΕΝΩΝ ΕΠΙΧΕΙΡΗΣΗΣ****(με σχέση εξαρτημένης εργασίας)** | **ΑΝΩΤΑΤΟΣ ΑΡΙΘΜΟΣ ΘΕΣΕΩΝ ΜΑΘΗΤΕΙΑΣ ΟΛΩΝ ΤΩΝ ΔΟΜΩΝ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ (ΕΠΑ.Σ - ΕΠΑ.Λ - ΙΕΚ)** |
| **Ατομική Επιχείρηση** | **1** |
| **1 έως 5**  | **1** |
| **6 έως 10**  | **2** |
| **11 έως 14** | **2** |
|  **15 έως 20** | **3** |
| **21 έως 26** | **4** |
| **27 έως 32** | **5** |
|  **33 έως 38** | **6** |
| **39 έως 44** | **7** |
|  **45 έως 50** | **8** |
|  **51 έως 55** | **9** |
|  **56 έως 61** | **10** |
| **Σημειώνεται ότι:****Α) Οι εργοδότες που απασχολούν από 10 και πάνω εργαζόμενους μπορούν να δέχονται μαθητευόμενους που αντιστοιχούν στο 17% των εργαζομένων εξαρτημένης εργασίας με ανώτατο όριο τα 40 άτομα σε κάθε περίπτωση, αν ο αριθμός που προκύπτει από την ποσόστωση είναι μεγαλύτερος.****Β) Οι εργοδότες που απασχολούν πάνω 250 εργαζόμενους μπορούν να δέχονται μαθητευόμενους που αντιστοιχούν στο 17% των εργαζομένων εξαρτημένης εργασίας με ανώτατο όριο τα 40 άτομα ανά υποκατάστημα σε κάθε περίπτωση, αν ο αριθμός που προκύπτει από την ποσόστωση είναι μεγαλύτερος.**  |

**ΣΤ. Για ποιες ειδικότητες των ΕΠΑΛ λειτουργεί το «Μεταλυκειακό έτος-Τάξη Μαθητείας» την περίοδο 2019-2020 (Οκτώβριος 2018-Αύγουστος 2019);**

Οι ειδικότητες Μεταλυκειακού Έτους – Τάξης Μαθητείας ΕΠΑ.Λ. για το σχολικό έτος 2019-20 παρουσιάζονται στον Πίνακα 2. Η διαθεσιμότητα των ειδικοτήτων εξαρτάται από το αν αυτές οι ειδικότητες λειτουργούν στα ΕΠΑΛ κάθε περιοχής. Για να βεβαιωθείτε ότι η ειδικότητα για την οποία ενδιαφέρεστε είναι διαθέσιμη μπορείτε να έρθετε σε επικοινωνία με τους υπεύθυνους μαθητείας της Περιφέρειας σας :

|  |  |
| --- | --- |
| 1. Τεχνικός Τεχνολογίας Τροφίμων και Ποτών
 | 16. Τεχνικός Οχημάτων |
| 1. Τεχνικός Φυτικής Παραγωγής
 | 17. Τεχνικός Θερμικών και Υδραυλικών Εγκαταστάσεων και Τεχνολογίας Πετρελαίου και Φυσικού Αερίου |
| 1. Τεχνικός Ανθοκομίας και Αρχιτεκτονικής Τοπίου
 | 18. Τεχνικός Μηχανοσυνθέτης Αεροσκαφών |
| 1. Τεχνικός ζυθοποιίας
 | 19. Τεχνικός Εφαρμογών Πληροφορικής |
| 1. Υπάλληλος Τουριστικών Επιχειρήσεων
 | 20. Τεχνικός Η/Υ και Δικτύων Η/Υ |
| 1. Υπάλληλος Διοίκησης και Οικονομικών Υπηρεσιών
 | 21. Τεχνικός Δομικών Έργων και Γεωπληροφορικής |
| 1. Υπάλληλος Αποθήκης και Συστημάτων Εφοδιασμού (logistics)
 | 22. Βοηθός Νοσηλευτή |
| 1. Γραφικών Τεχνών
 | 23. Βοηθός Φυσικοθεραπευτή |
| 1. Συντήρησης Έργων Τέχνης – Αποκατάστασης
 | 24. Βοηθός Φαρμακείου |
| 1. Αργυροχρυσοχοΐας
 | 25. Βοηθός Οδοντοτεχνίτη |
| 1. Σχεδίασης και Παραγωγής Ενδύματος
 | 26. Βοηθός Ιατρικών –Βιολογικών Εργαστηρίων |
| 1. Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών
 | 27. Βοηθός Βρεφονηπιοκόμων |
| 1. Τεχνικός Ηλεκτρολογικών Συστημάτων, Εγκαταστάσεων και Δικτύων
 | 28. Αισθητικής Τέχνης |
| 1. Τεχνικός Εγκαταστάσεων Ψύξης, Αερισμού και Κλιματισμού
 | 29. Κομμωτικής Τέχνης |
| 1. Τεχνικός Μηχανολογικών Εγκαταστάσεων και Κατασκευών
 |

**Ζ. Που μπορώ να απευθυνθώ για περισσότερες διευκρινήσεις ή πληροφορίες για το «Μεταλυκειακό έτος-Τάξη Μαθητείας»;**

|  |
| --- |
| **Κ.Υ. ΥΠ.Π.Ε.Θ. (για φορείς της Αττικής ή φορείς με μεγάλη γεωγραφική εμβέλεια)** |
| **Διεύθυνση Επαγγελματικής Εκπαίδευσης** |
| **Τμήμα Μαθητείας ΕΠΑ.Λ. και Μάθησης στο χώρο εργασίας** | **ΤΗΛΕΦΩΝΟ** | **EMAIL** |
| **210-3443306, 210-3442478** | **depek\_mathiteia@minedu.gov.gr** |
| **ΠΔΕ ΑΝ. ΜΑΚΕΔΟΝΙΑΣ ΚΑΙ ΘΡΑΚΗΣ** |
| **ΕΠΩΝΥΜΟ** | **ΟΝΟΜΑ** | **ΤΗΛΕΦΩΝΟ** | **EMAIL** |
| Ιωαννίδου  | Καλλιόπη | 2531083562 | pdeamthr@minedu.gov.gr  |
| **ΠΔΕ ΑΤΤΙΚΗΣ** |
| Χαλκιόπουλος  | Κωνσταντίνος | 2106450204 | mail@attik.pde.sch.gr  |
| **ΠΔΕ ΒΟΡΕΙΟΥ ΑΙΓΑΙΟΥ** |
| Λασκαρίδης  | Ιγνάτιος | 2251048167 | mail@vaigaiou.pde.sch.gr  |
| **ΠΔΕ ΔΥΤΙΚΗΣ ΕΛΛΑΔΑΣ** |
| Δίπλας  | Κωνσταντίνος | 2610362429 | pdede@sch.gr  |
| **ΠΔΕ ΔΥΤΙΚΗΣ ΜΑΚΕΔΟΝΙΑΣ** |
| Tριανταφύλλου  | Ευαγγελία | 2461021161 | mail@dmaked.pde.sch.gr  |
| **ΠΔΕ ΗΠΕΙΡΟΥ** |
| Μπέλλος | Χρήστος | 2651083980 | mail@ipeir.pde.sch.gr  |
| **ΠΔΕ ΘΕΣΣΑΛΙΑΣ** |
| Κοκκάρα  | Άννα | 2410539214 | mail@thess.pde.sch.gr  |
| **ΠΔΕ ΙΟΝΙΩΝ ΝΗΣΩΝ** |
| Ευαγγελακοπούλου | Ευαγγελία | 2661082195 | mail@ionion.pde.sch.gr  |
| **ΠΔΕ ΚΕΝΤΡΙΚΗΣ ΜΑΚΕΔΟΝΙΑΣ** |
| Παπάζογλου  | Χρυσή | 2310889936 | mathiteia@sch.gr |
| **ΠΔΕ ΚΡΗΤΗΣ** |
| Γιανναδάκη  | Μαρία | 2810347295 | mathiteiakr@kritis.pde.sch.gr  |
| **ΠΔΕ ΝΟΤΙΟΥ ΑΙΓΑΙΟΥ** |
| Σταματάκης  | Κοσμάς | 2241364853 | mail@naigaiou.pde.sch.gr  |
| **ΠΔΕ ΠΕΛΟΠΟΝΝΗΣΟΥ** |
| Καϊόγλου  | Γεώργιος | 2710230116 | mail@pdepelop.gr  |
| **ΠΔΕ ΣΤΕΡΕΑΣ ΕΛΛΑΔΑΣ** |
| Τούτσης | Λεωνίδας | 2231066151 | mail@stellad.pde.sch.gr  |